Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: ** A közalkalmazottak jogállásáról szóló 1992. évi XXXIII. törvény hatálya alá tartozó költségvetési szerv.
Paragraph Index: 614

7. számú függelék Egyedi közigazgatási hatósági ügyekben való eljárás rendje 1) Azokban az esetekben, amikor a miniszter irányítása, illetve felügyelete alá tartozó államigazgatási szervek a rájuk vonatkozó jogszabályok szerint hozzák meg az első és másodfokú közigazgatási hatósági határozatokat, de felügyeleti eljárás lefolytatására kerül sor, a felügyeleti eljárás ügyében az eljárás tárgya szerint érintett, szakmailag illetékes szervezeti egység – mint a felügyeleti szerv képviselője – készíti elő a felügyeleti eljárásban meghozandó határozatot. A határozatot – törvényességi szempontból a Jogi Főosztállyal egyeztetve – a miniszter nevében és megbízásából az illetékes szakállamtitkár adja ki. 2) Azokban az esetekben, amikor jogszabályok szerint első fokon hozott határozat ellen a miniszterhez lehet fellebbezést benyújtani, a másodfokú határozatot – a fellebbezés tárgya szerint érintett, szakmailag illetékes szervezeti egység előkészítésében, törvényességi szempontból a Jogi Főosztállyal egyeztetve – a miniszter nevében és megbízásából az illetékes szakállamtitkár adja ki. 3) Azokban az esetekben, ha törvényi rendelkezés alapján a miniszter jár el elsőfokú hatóságként valamely egyedi közigazgatási hatósági ügyben, az elsőfokú határozatot – törvényességi szempontból a Jogi Főosztállyal történt egyeztetést követően – a kérelem tárgya szerint érintett, szakmailag illetékes szervezeti egység előkészítésére a miniszter adja ki. 4) A miniszter irányítási, illetve felügyeleti jogkörében a központi államigazgatási szervekről, valamint a Kormány tagjai és az államtitkárok jogállásáról szóló 2006. évi LVII. törvény 2., illetve 4. §-a alapján meghozott határozatot – törvényességi szempontból a Jogi Főosztállyal történt egyeztetést követően – a tárgya szerint érintett, szakmailag illetékes szervezeti egység előkészítésére a miniszter adja ki. 2007/63. szám

Source: https://magyarkozlony.hu/hivatalos-lapok/a8ab61a5c0e116986337f5e09a45a96169d46134/dokumentumok/426413e0da58d9ebfa5b650056e665246792e9ee/letoltes